CELEX: 32020D2199
Language: hu
Date: 2020-12-08 00:00:00
Title: A Politikai és Biztonsági Bizottság (KKBP) 2020/2199 határozata (2020. december 8.) az Európai Unió mali KBVP-missziója (EUCAP Száhel Mali) misszióvezetőjének kinevezéséről (EUCAP Száhel Mali/2/2020)

2020.12.23.   
               
               
                  HU
               
               
                  Az Európai Unió Hivatalos Lapja
               
               
                  L 434/54
               
            
         A POLITIKAI ÉS BIZTONSÁGI BIZOTTSÁG (KKBP) 2020/2199 HATÁROZATA
         (2020. december 8.)
         az Európai Unió mali KBVP-missziója (EUCAP Száhel Mali) misszióvezetőjének kinevezéséről (EUCAP Száhel Mali/2/2020)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az Európai Unió mali KBVP-missziójáról (EUCAP Sahel Mali [helyesen: EUCAP Száhel Mali]) szóló, 2014. április 15-i 2014/219/KKBP tanácsi határozatra (1) és különösen annak 7. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A 2014/219/KKBP határozat értelmében a Politikai és Biztonsági Bizottság a Szerződés 38. cikke harmadik bekezdésének megfelelően felhatalmazással rendelkezik arra, hogy meghozza az EUCAP Száhel Mali politikai ellenőrzésére és stratégiai irányítására vonatkozó megfelelő határozatokat, a misszióvezető kinevezéséről szóló határozatot is beleértve.
                  
               
                     (2)
                  
                  
                     A Politikai és Biztonsági Bizottság 2017. szeptember 18-án elfogadta a (KKBP) 2017/1780 határozatot (2), amellyel Philippe RIO-t nevezte ki az EUCAP Száhel Mali misszióvezetőjévé a 2017. október 1-jétől 2018. január 14-ig tartó időszakra.
                  
               
                     (3)
                  
                  
                     A Tanács 2019. február 21-én elfogadta az EUCAP Száhel Mali megbízatását 2021. január 14-ig meghosszabbító (KKBP) 2019/312 határozatot (3).
                  
               
                     (4)
                  
                  
                     Philippe RIO-nak az EUCAP Száhel Mali misszióvezetőjeként betöltött megbízatását rendszeresen meghosszabbították, legutoljára a (KKBP) 2020/888 politikai és biztonsági bizottsági határozattal (4)2020. december 31-ig.
                  
               
                     (5)
                  
                  
                     Az Unió külügyi és biztonságpolitikai főképviselője 2020. november 25-én azt javasolta, hogy a 2021. január 1-jétől 2021. január 14-ig terjedő időszakra Hervé FLAHAUT-t nevezzék ki az EUCAP Száhel Mali misszióvezetőjévé,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság Hervé FLAHAUT-t nevezi ki az Európai Unió mali KBVP-missziójának (EUCAP Száhel Mali) misszióvezetőjévé a 2021. január 1-jétől 2021. január 14-ig terjedő időszakra.
         
         
            2. cikk
            Ez a határozat az elfogadásának napján lép hatályba.
            2021. január 1-jétől kell alkalmazni.
         
         
            Kelt Brüsszelben, 2020. december 8-án.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 113., 2014.4.16., 21. o.
         
         
            (2)  A Politikai és Biztonsági Bizottság (KKBP) 2017/1780 határozata (2017. szeptember 18.) az Európai Unió mali KBVP-missziója (EUCAP Száhel Mali) misszióvezetőjének kinevezéséről (EUCAP Száhel Mali/1/2017) (HL L 253., 2017.9.30., 37. o.).
         
            (3)  A Tanács (KKBP) 2019/312 határozata (2019. február 21.) az Európai Unió mali KBVP-missziójáról (EUCAP Száhel Mali) szóló 2014/219/KKBP határozat módosításáról és hatályának meghosszabbításáról (HL L 51., 2019.2.22., 29. o.).
         
            (4)  A Politikai és Biztonsági Bizottság (KKBP) 2020/888 határozata (2020. június 23.) az Európai Unió mali KBVP-missziója (EUCAP Száhel Mali) misszióvezetője megbízatásának meghosszabbításáról (EUCAP Száhel Mali/1/2020) (HL L 205., 2020.6.29., 18. o.).